OpenLLM-France/wikimedia huggingface dataset:
# Baden-Württemberg

Baden-Württemberg (distaget ˈbaːdən ˈvʏʁtəmˌbɛʁk en alamaneg) zo unan eus stadoù Alamagn hiziv, e mervent ar vro. An trede stad vrasañ eo en Alamagn, a-fet gorread ha poblañs. Stuttgart eo ar gêr-benn.

## Kêrioù

Kêrioù brasañ Baden-Württemberg, gant niver an annezidi e 2005 :
* Stuttgart (591 550)
* Mannheim (307 640)
* Karlsruhe (283 959)
* Freiburg im Breisgau (214 716)
* Heidelberg (142 889)
* Heilbronn (121 416)
* Ulm (120 371)
* Pforzheim (118 805)
* Reutlingen (112 099)
* Esslingen (92 261)
* Ludwigsburg ( 87 703)
* Tübingen (83 310)
* Villingen-Schwenningen (81 921)
* Konstanz (80 980)
* Aalen (67 125)
* Schwäbisch Gmünd (61 391)
* Sindelfingen (61 241)
* Offenburg ( 58 769)
* Friedrichshafen (58 058)
* Göppingen (57 836)

## Istor

Goude an Eil Brezel-bed e voe savet teir stad el lodenn-se eus Alamagn : Württemberg-Hohenzollern, Baden ha Württemberg-Baden. O-zeir e oant izili eus Republik Kevreadel Alamagn. D'ar 16 a viz Kerzu 1951 e voe aozet ur referendom e Württemberg-Baden, Württemberg-Hohenzollern ha Baden, ha dibabet e voe gant ar muianiver unaniñ an teir bro-se en ur stad hepken. Savet e voe "Baden-Württemberg" ent-ofisiel d'ar 25 a viz Ebrel 1952.

## Notennoù

* ↑ www.baden-wuerttemberg.de/ Histoire du land.

## Gwelet ivez

* Baden (bro)
* Dugelezh-veur Baden

## Liammoù diavaez

* www.baden-wuerttemberg.de/ en alamaneg, galleg pe saozneg.
# Baden (bro)

Baden zo ur stad istorel e mervent Alamagn, er reter d'ar stêr Roen. Emañ bremañ e land Baden-Württemberg.

## Istor

Dont a reas Baden war wel en XII$^{vet}$ kantved. Rannet e voe meur a wech a-hed ar c'hantvedoù hag unanet en-dro e 1771. Dont a reas da vezañ un dugelezh-veur pa voe divodet an Impalaeriezh Santel Roman alaman, e 1803-1806. Dizalc'h e chomas betek 1871, pa'z eas e-barzh an Impalaeriezh Alaman. Un dugelezh-veur e oa c'hoazh, betek dibenn ar Brezel-bed Kentañ e 1918. Neuze e teuas da vezañ ur republik, Republik Baden, e-barzh Republik Weimar, nevez-savet.
En-dro da stad Baden e oa Rouantelezh Bavaria ha dugelezh-veur Hessen en hanternoz, ar stêr Roen er c'hornôg he dispartie diouzh Elzas ha Pfalz, Suis a oa er c'hreisteiz, ha Württemberg er reter.
Goude an Eil Brezel-bed, e 1945, e voe krouet stadoù nevez gant an armeoù o doa aloubet Alamagn. Gant Bro-C'hall e voe krouet stad Baden (pe Südbaden), gant al lodenn greisteiz eus ar stad kozh, gant Freiburg im Breisgau da gêr-benn. Al lodenn hanternoz, aloubet gant arme Stadoù Unanet Amerika a voe bodet gant hanternoz Württemberg da vont d'ober stad Württemberg-Baden. Pep hini eus an div stad-se a zeuas da vezañ izili eus Republik Kevreadel Alamagn (Alamagn ar C'hornôg) pa voe savet e 1949.
E 1952 e voe unanet Baden gant Württemberg-Baden ha gant un trede stad, Württemberg-Hohenzollern (lodenn greisteiz Württemberg ha proviñs Hohenzollern), da vont d'ober stad nevez Baden-Württemberg. Bez' eo ar skouer nemeti eus un unanidigezh stadoù en istor Republik Kevreadel Alamagn.
# Baden Powell de Aquino

Roberto Baden Powell de Aquino (1937-2000) zo ur gitarour ha kaner eus Brazil.

## E bladennoù
### Albomoù

| Anv | Bloaz | Kompagnunezh pladennoù |
| Monteiro de Souza e Sua Orquestra Apresentando Baden Powell e Seu Violão | 1961 | Philips |
| Um Violão Na Madrugada | 1961 | Philips |
| A Vontade | 1963 | Elenco |
| Baden Powell Swings with Jimmy Pratt | 1963 | Elenco |
| Le Monde Musical de Baden Powell, Vol. 1 | 1964 | Barclay |
| Billy Nencioli + Baden Powell | 1965 | Barclay/Polygram |
| Tristeza on Guitar | 1966 | MPS/Saba |
| Ao Vivo No Teatro Santa Rosa [live] | 1966 | Elenco |
| Os Afro Sambas de Baden e Vinicius | 1966 | Forma |
| Tempo Feliz | 1966 | Forma/Polygram |
| Poema on Guitar | 1968 | MPS/Saba |
| Fresh Winds | 1969 | United Artists |
| 27 Horas de Estudio | 1969 | Elenco |
| Le Monde Musical de Baden Powell, Vol. 2 | 1969 | Barclay |
| Canto on Guitar | 1970 | MPS/Saba |
| Os Cantores Da Lapinha [As Musicas De Baden Powell E Paulo Cesar Pinheiro] | 1970 | Elenco |
| Solitude on Guitar | 1971 | Columbia |
| Baden Powell Quartet, Vols. 1-3 [3-LP boxed set] | 1970 | Barclay |
| Baden Powell - Live in Japan '70 | 1971 | Barclay |
| E de Lei | 1972 | Philips |
| Images on Guitar [live] | 1973 | MPS/Canyon Records/BASF Sys. |
| Estudos | 1974 | MPS/Saba |
| Apaixonado | 1975 | MPS/Saba |
| The Frankfurt Opera Concert 1975 [live] | 1975 | Tropical Music |
| Nosso Baden | 1980 | WEA |
| Melancolie | 1985 | Accord |
| Seresta Brasileira | 1988 | Milestone |
| Bossa Nova Guitarra Jubileu | 1993 | Saludos Amigos |
| Three Originals | 1993 | MPS/Polygram |
| Baden Powell | 1993 | MPS |
| Rio Das Valsas [1994] | 1994 | Alex |
| Guitar Pieces | 1994 | Etcetera |
| Live in Hamburg | 1995 | Acoustic Music |
| Guitar Music | 1995 | Etcetera/Qualiton |
| Live in Rio | 1996 | Iris |
| Os Afro Samba | 1996 | Iris |
| Felicidade | 1996 | Adda |
# Baden (Aostria)

Baden bei Wien, unan eus kêrioù pouezusañ Aostria-Izel, en Aostria, zo bet diazezet da vare ar Romaned en-dro da 13 feunteun domm a vez implijet o doureier betek an deiz a hiziv evit parañ kleñvedoù zo. Thermae Pannonicae a oa anv latin ar gêr.
* Baden treset e 1482
* Piler an Drinded e kreiz-kêr

## Tud vrudet

* Karl Landsteiner, loread Priz Nobel ar vezegiezh
* Arnulf Rainer, livour
* Max Reinhardt, leurenner
* Marlene Streeruwitz, skrivagnerez

## Monumantoù heverk

* Iliz Sant Stefan (XV$^{vet}$ kantved)
* Kastell Rauheneck
* Kastell Rauhenstein
* Kastell Scharfeneck
* Piler an Drinded
* Sinagogenn

## Liammoù diavaez

* (de) Lec'hienn ofisiel
a vo kavet e Wikimedia Commons.
# Baden-Baden

Baden-Baden zo ur gêr en Alamagn, e land Baden-Württemberg. Anavezet eo abaoe pell evel lec'h hañviñ, yec'hedva, ha sonadegoù etrevroadel. Betek 1931 e oa anvet Baden (Bade e galleg) met peurvuiañ e veze lâret "Baden in Baden" (kêr Baden e stad Baden), hag ofisielaet eo bet an anv goude.
a vo kavet e Wikimedia Commons.
# Baden Powell

Baden Powell a zo anv daou zen brudet dreist-holl:
* Lord Robert Baden-Powell (1857-1941), krouer emsav ar skouted
* Baden Powell de Aquino (1937-2000), gitarour ha sonaozour brazilian
Brudet eo ivez un tamm:
* Agnès Baden-Powell (1859-1945), c'hoar henañ Lord Baden-Powell
* Olave Baden-Powell (1889-1977), gwreg Lord Baden-Powell
* Louis Marcel Powell de Aquino, mab da Baden Powell de Aquino, ha gitarour brazilian
# Cirencester

Cirencester (/ˈsaɪrənsɛstər/) zo ur gêr e Gloucestershire, e Bro-Saoz, 150 km er gwalarn-kornôg da Londrez, hag ar gêr vrasañ e Distrig Cotswold. Eno emañ ar Royal Agricultural College, ar skol labour-douar koshañ er bed saoznek, bet savet e 1840. Anavezet eo mirdi kêr (Corinium Museum) evit e zastumad roman bras.

## Lec'hanvadurezh

Corinium e oa anv latin ar gêr. Soñjal a reer e teu an anv eus hini pobl vrezhon ar g-Cornovii, emañ o anv ivez en hini ar stêr Churn. Meneget e oa ar gêr evit ar wezh kentañ gant Ptolemaios e 150.
* Rivet & Smith : Ptol. II, 3, 12 : CORINIUM / CORINNIUM / CORONIUM, kêr an Dobunni ; Ravenna, 10631 : CIRONIUM DOBUNORUM.
Talvoudegezh : "This is unresolved".
* Eilert Ekwall : Korinion ~150 Ptolemy; Durocornio (abl) 4 I.A; Cirenceaster, 577 FF ASC; Cirrenceaster ~894 Asser; Cirecestre, DB.
* Nennius : Cair Ceri.
* Asser. : Cirrenceaster qui Britannice Cair Geri nominatur.

## Ardamezouriezh

* En aour e dogenn-beul en argant ; e gab kranellek en geot, karget gant un erez o tifoupañ diouzh ur flammmenn en gul.

## Douaroniezh

Emañ Cirencester war glannoù ar stêr Churn, un adstêr d'an Tavoez

## Istor

Pilet e voe an Dobunni er bloaz 49 e Corinium / Cirencester gant Legio II Augusta, kaset gant Vespazian.
Er bloaz 212, Corinium / Cirencester en em gavas adarre kêr-benn keoded an Dobunni, Glevum / Gloucester o virout e statud trevad roman.
E 296, savet e voe Corinium / Cirencester da gêr-benn ar rannvro nevez Britannia Prima. D'ar c'houlz-se, gant e 101 hektar, Corinium / Cirencester a oa an eil kêr e Britannia romania goude Londinium / Londrez.
Tapet e voe Cair Geri / Cirencester etre daouarn ar West-Saxon, da heul Cair Gloiou / Gloucester, ha Kaer-Vaddon / Bath, e 577, goude koll da vat emgann Deorham.
* Castle Street, Straed ar C'hastell
* Marelladur henroman
* Kelc'hva henroman Cirencester

## Levrlennadur

* H.P.R. Finberg. The Origin of Gloucestershire Towns, in Gloucestershire Studies, edited by H.P.R. Finberg. Leicester: University Press, 1957.

## Liammoù diavaez

* Cirencester - Lec'hienn Cirencester
* Cotswold Leisure Centre
* Kuzul kêr
* Cotswold HyperGuide
* Lec'hienn heñchañ Cirencester - Keleier, darvoudoù ha titouroù
* Cotswold Gliding Club
* An ilizioù anglikan e Cirencester
* Lec'hienn iliz katolik Sant Peter
* Poltredoù eus Cirencester e 3M (Anaglifoù)
* SoGlos.com — Kelaouenn enlinenn Gloucestershire

## Notennoù

* ↑ Cirencester History Summary
# Ciruelos

Ciruelos (prun, e brezhoneg) zo un anv spagnolek ha hini meur a lec'h.
Chile
Spagn

## Kumunioù

* Ciruelos de Cervera, e proviñs Burgos
* Ciruelos del Pinar, e proviñs Guadalajara
* Ciruelos (Toledo), e proviñs Toledo

## Ranngumunioù e proviñs Segovia

* Ciruelos de Coca, e Coca (Segovia)
* Ciruelos (Segovia), e Carabias
# Ciruelos (Toledo)

Ciruelos zo ur gumun e Spagn, e proviñs Toledo.
# Ciruelos del Pinar

Ciruelos del Pinar zo ur gumun e proviñs Guadalajara, e Kastilha-La Mancha.
# Cirigliano

Cirigliano zo ur gumun eus Italia, e Proviñs Matera, e rannvro Basilicata.
# Cirimido

Cirimido zo ur gumun en Italia e Proviñs Como, e rannvro Lombardia.
# Ciruelos de Cervera

Ciruelos de Cervera zo ur gumun e Spagn, e proviñs Burgos.
# Ciriaco

Ciriaco zo un anv-badez italianek ha spagnolek.

## Adstummoù

* Quirico
* Ciriaca, evit ar merc'hed

## Yezhoù all

* Galleg : Cyriaque, Cyr
* Gresianeg : Κυριᾶκος (pe Κυριακός, Kyriakos)
** evit ar merc'hed: Κυριακὴ (Kyriake, Kyriaki)
* latin : Cyriacus
** evit ar merc'hed : Cyriaca

## Tud
### Sent

* Ciriaco y Paula, anv daou sant, merzherien enoret e Malaga, e Spagn.

### Tud all

* Ciriaco De Mita, politikour italian.
* Ciriaco Pizzecoli, beajour ha hendraour italian.

### Ciriaca

* Ciriaca di Pianella, santez italian

## Lec'hioù

* Ciríaco (Rio Grande do Sul), kumun e Brazil

## Notennoù

* ↑ (en) Clementine - Kydagora.
* 1 2 {(en) Kyriake.
# Cirié

Cirié (Siriè e piemonteg) zo ur gumun eus Italia, e proviñs Torino, e rannvro Piemonte.
# Ciruelas

Ciruelas (prun e brezhoneg) zo ur gumun e proviñs Guadalajara, en Kastilha-La Mancha.
# Bloavezhioù 1450
### Ijinadennoù, kavadennoù, degasadennoù

Roll ijinadennoù ar bloavezhioù 1450
# Bloavezhioù 1460
### Ijinadennoù, kavadennoù, degasadennoù

Roll ijinadennoù ar bloavezhioù 1460
# Bloavezhioù 1500
### Ijinadennoù, kavadennoù, degasadennoù

Roll ijinadennoù ar bloavezhioù 1500
# Bloavezhioù 1520
### Darvoudoù

* Rouantelezh Brunei a voe islamekaet.

### Ijinadennoù, kavadennoù, degasadennoù

Roll ijinadennoù ar bloavezhioù 1520
# Bloavezhioù 1440
### Ijinadennoù, kavadennoù, degasadennoù

Roll ijinadennoù ar bloavezhioù 1440
# Bloavezhioù 1470
### Ijinadennoù, kavadennoù, degasadennoù

Roll ijinadennoù ar bloavezhioù 1470
# Bloavezhioù 1480
### Ijinadennoù, kavadennoù, degasadennoù

Roll ijinadennoù ar bloavezhioù 1480
# Bloavezhioù 1510
### Ijinadennoù, kavadennoù, degasadennoù

Roll ijinadennoù ar bloavezhioù 1510
# Diomedes

Diomedes (henc'hresianeg : Διομήδης, Diomēdēs, "gwidreüs evel un doue" pe "aliet gant Zeus") zo ur gouron e gwengelouriezh Hellaz hag a gemeras perzh e brezel Troia.
Mab da Tydeus ha Deipyle e oa, ha mont a reas da vout tiern Argos, da heul e dad-kozh, Adrastos. En Ilias e vez lakaet Diomedes, gant Aias Telamonios, Agamemnon, hag Ac'hilleüs, da unan ag ar vrezelourion c'halloudusañ e-touez an Akhaied. Goude ar brezel e yeas da Italia da ziazezañ meur a zek kêr eno. Goude e varv e voe azeulet evel ur boud doueel e Gres koulz hag en Italia.

## Brezel ouzh Thebai

Perzh a gemeras gant an Epigoned er brezel a-enep Thebai. Goude-se e voe roue en Argos, war-lerc'h e dad-kozh Adrastos.

## Brezel ouzh Troia

Kemer a reas perzh e brezel Troia, ha 24 lestr gantañ.

### Kurioù Diomedes

Al Levr V a grog gant Athena, o kalonekaat Diomedes hag o strobinelliñ e skoed hag e dokarn. Diomedes a lazhas a-leizh a droiiz, Fegeos en o zouez, betek ma voe gloazet gant saezhoù Pandaros. Diomedes a bedas Athena evit trec'hiñ Pandaros. Evel respont e roas dezhañ ur gweledigezh doueel evit gwelet an doueed, ha lavar a reas dezhañ gloaziañ Aphrodite kerkent ma vije gwelet en aerva. Mes arabat eo dezhañ argad un doue arall.
Derc'hel a reas e gurioù o lazhañ Astynoos, Hypeiron, Abas, Polyidos, Xanthos, Thoon, Echemmon ha Chromios (an daou vab da Priam). Aze e c'houlennas Aineias (mab Afrodite) gant Pandaros pignat war e garr ha mont da stourmiñ a-gevret a-enep Diomedes.
Daoust ma c'halle stourmiñ a-enep daou vrezeler war un dro e ouie e veze gwarnet Aineias gant he Afrodite. Anavezet a rae istor e zaou varc'h (hag a ziskene a gezeg divervel Zeus). Urzhas a reas de Sthenelos laerañ kezeg Aineias.
* Setu ur pennad diechu hag a denn d'an istor. Gallout a rit reiñ un tamm skoazell, ha kreskiñ ar pennad : krogit e-barzh !
* Mar karfec'h reiñ hoc'h ali ha netra ken, grit 'ta e pajenn ar gaozeadenn.

## Mojenn Troilus ha Cressida

Diomedes a gemer perzh ivez e mojenn ar Grennamzer Troilus ha Cressida. E pezh-c'hoari Shakespeare e klask kann ouzh Troilus evit kaout e vestrez.
# Diodoros Sikilia

Diodoros Sikilia (Διόδωρος, Diódôros e henc'hresianeg, pe Διόδωρος Σικελιώτης) pe Diodorus Siculus hervez al latin, a oa un istorour hag un danevellour hellazat (pe gresian) eus ar I$^{añ}$ kantved kent J.K., ganet war-dro -90 en Agyrium e Sikilia, ha marvet war-dro -30. Skrivet en deus ul levr anvet Biblioteka historica, pe Levraoueg istorel

## Buhez

Bevañ a rae Diodoros en amzer Julius Caesar hag Augustus. Goude beajoù en Europa, en Azia, hag en Henegipt ez eas da chom da Roma.
Savet en deus un oberenn a dalvoudegezh. Emañ e-touez ar re o deus degaset ar muiañ a ditouroù diwar-benn Henegipt, Henc'hres ha Henroma. Labourat a reas e-pad 30 vloaz da sevel e Levraoueg istorel, a zanevell ouzhpenn mil bloaz istor, adalek amzer an henvojennoù betek mare Julius Caesar.
En henc'hresianeg eo bet skrivet e oberenn, 40 levrenn a oa anezhi, met ne chom ken 15 hiziv an deiz. Ar c'hentañ eo o klask sevel un istor eus ar bed anavezet.
A-wezhioù e vez lakaet war e gont roll Seizh Marzh ar Bed abalamour d'an deskrivadur pizh a ra eus liorzhoù a-istribilh Babilon en eil levrenn e oberenn.

## Notennoù

* ↑ N'eo ket peurasur an deiziadoù.

## Mammennoù

* C. A. Volquardsen : Untersusgungen über die Quellen der griechischen und sicilischen Geschichten bei Diodor, Buch XV-XVI. Kiel. 1868
* Claude Vial : Diodore de Sicile. Bibliothèque historique. Livre XV. Belles Lettres. 1977
* Gerhard Wirth und Wilhelm Gessel (Hgg): Diodoros Griechische Weltgeschichte. Bibliothek der griechischen Literatur, Bde. 34-37, Stuttgart 1993.
* F. Chamoux ha P. Bertrac, Notice, Bibliothèque historique, I.

## Liammoù diavaez

* (en) Diodoros Sikilia, gant Jona Lendering
* (en) Diodoros Sikilia, troet e saozneg gant C.H. Oldfather, Greek text, Books 9 - 17 (text)
* (en) Diodoros Sikilia, troet e saozneg gant C.H. Oldfather, English translation, Book 4 (text)
* (en) Diodoros Sikilia, troet e saozneg gant G. Booth (1814) Al levr en e bezh. (scanned by Google)
* (en) Dornskridoù Diodoros, gant Roger Pearse
# Diofantos Aleksandria

Diofantos Aleksandria (Διόφαντος ὁ Ἀλεξανδρεύς Dióphantos ho Alexandreús en henc'hresianeg), a oa ur matematikour gresianek egiptat eus Aleksandria, etre ar I$^{añ}$ kantved kt JK hag ar IV$^e$ kantved kt JK, marteze en Eil kantved kt JK pe III$^e$ kantved kt JK.
« Tad an aljebr » a vez lavaret anezhañ alies.
# Diogo Fernando

Diogo Fernando a zo bet ganet e 1980 e Portugal.
C'hoarier echedoù portugalat.
Mestr Etrebroadel (FIDE) abaoe 2002 eo.
E renk Elo uhelañ a voe 2 496.
2 460 edo e renk Elo d'ar 1añ a viz Mae 2011 .

## Liammoù diavaez

* E bartiennoù e Chessgames

## Notennoù ha daveoù

* ↑ E fichenn FIDE
# Diogo Cão

Diogo Cão (distaget [diˈoɣu ˈkɐ̃w̃] ; skrivet Cam e portugaleg gwechall) (war-dro 1450 - 1486) a oa un ergerzher hag ur moraer barrek eus Portugal er XV$^{vet}$ kantved. Merdeiñ a reas a-hed aod Afrika er bloavezhioù 1480, oc'h ergerzhet arvor Kongo, Angola ha betek Namibia.
Diogo eo an anv portugalek kevatal da "Jakez" (Diego e spagnoleg), ha Cão a dalvez kement ha "ki".

## Lennegezh

Eus Diogo Cão ez eus anv e-barzh Padrão, unan eus barzhonegoù anavezetañ Fernando Pessoa, en dastumad Mensagem, embannet e 1934, pa oa bev ar skrivagner. Anv zo anezhañ ivez er romant Lord of the Kongo gant Peter Forbath (1996).
# Belmonte (Cuenca)

Belmonte zo ur gumun eus proviñs Cuenca e Spagn.
# Belmonte Calabro

Belmonte Calabro a zo ur gumun eus Italia, e proviñs Cosenza, e rannvro Calabria.
# Bellou

Bellou :
| Ar vourc'h. ||
| Melestradurezh ||
| Stad | Frañs |
| Rannvro | Normandi |
| Departamant | Calvados |
| Arondisamant | Lisieux |
| Kanton | Livarot |
| Kod kumun | 14058 |
| Kod post | 14140 |
| Maer Amzer gefridi | René Yonnet 2014-2015 |
| Etrekumuniezh | Communauté de communes du Pays de Livarot |
| Poblañsouriezh ||
| Poblañs | ann. (2020) |
| Douaroniezh ||
| Daveennoù lec'hiañ | |
| Uhelderioù | bihanañ 128 m — brasañ 204 m |
| Gorread | 7,39 km² |
| kemmañ |
Bellou a oa ur gumun eus departamant Calvados e Bro-C'hall.
Bodet e oa gant 21 kumun all d'ar 1añ a viz Genver 2016 d'ober ur gumun nevez: Livarot-Pays-d'Auge.

## Istor
### XIX$^{vet}$ kantved

* E 1833 e voe staget kumun Bellouet ouzh kumun Bellou.

### XX$^{vet}$ kantved
## Monumantoù ha traoù heverk

* Ur maner hag e gouldri, XVI$^{vet}$ kantved.
* Iliz katolik Ginivelezh an Intron-Varia.

## Emdroadur ar boblañs 1962-2009

Niver a annezidi

## Melestradurezh

Roll maered ar gumun :
| Mare | Mare | Anv | Strollad | Karg |
| 1987 | Meurzh 2001 | Roger Philippin | digostezenn | Labourer-douar |
| Meurzh 2001 | Kerzu 2015 | René Yonnet | digostezenn | Implijad-post war e leve |
| N'eo ket anavezet c'hoazh an holl fedoù. |||||

## Tud

* Rose Harel (1826 e Bellou - 1885), barzhez.

## Notennoù ha dave

* ↑ Roadennoù ofisiel e lec'hienn an EBSSA
* ↑ (fr) Dastumad an aktaoù melestradurel Prefeti Calvados, 28 Kerzu 2015
* ↑ Patrimoine de France
* ↑ Clochers de France
* ↑ EBSSA
# Bellovesos

* Setu ur pennad diechu hag a denn d'an istor. Gallout a rit reiñ un tamm skoazell, ha kreskiñ ar pennad : krogit e-barzh !
* Mar karfec'h reiñ hoc'h ali ha netra ken, grit 'ta e pajenn ar gaozeadenn.
Bellovesos a oa ur pennbrezel galian er VIvet kantved kent JK, meneget e anv en Istor Roma gant Titus Livius, hag en dije kaset e bobl da chom da hanternoz Italia. Ur roue mojennel a vije anezhañ.
Er VIvet kantved kent JK edo ar roue Ambigatos o ren war ar bobl gelt anvet Bituriged, a oa meur a bobl all stag outo. Dre ma kreske ar pobloù-se e rankjont mont da glask douaroù all. Daou niz ar roue a yeas da glask, Segovesos ha Bellovesos.
# Bellusco

Bellusco zo ur gumun eus Italia, e proviñs Monza e Brianza e Lombardia.
# Bellosguardo

Bellosguardo zo ur gumun italian e proviñs Salerno e Campania.
# Belluno

Belluno a zo ur gumun hag ur gêr eus Italia, anezhi pennlec'h proviñs Belluno, e rannvro Veneto. Ouzhpenn 35000 a dud a oa enni o chom e 2020.

## Douaroniezh

Belluno zo en Dolomitoù, a-us da saonenn ar stêr Piave

### Kumunioù amezek

A-stok ouzh Belluno emañ kumunioù Farra d'Alpago, Limana, Longarone, Ponte nelle Alpi, Sedico, Sospirolo ha Vittorio Veneto (e proviñs Treviso).

### Ranngumunioù

Ar ranngumunioù, pefrazione, a zo : Antole, Bes, Bolzano Bellunese, Caleipo-Sossai, Castion, Castoi, Cavessago, Cet, Chiesurazza, Cirvoi, Col di Piana, Col di Salce, Collungo, Cusighe, Faverga, Fiammoi, Giamosa, Giazzoi, Levego, Madeago, Miér, Nevegal, Nogarè, Orzes, Pedeserva, Pra de Luni, Rivamaor, Safforze, Sala, Salce, San Pietro in Campo, Sopracroda, Sois, Sossai, Tassei, Tisoi, Vezzano, Vignole, Visome.
# Belmont

Belmont zo un anv-lec'h gallek a gaver er broioù gallek ha saoznek. Gallout a ra bezañ stumm gallekaet an anvioù-lec'h okitanek Bèlmont ha Biaumont.

## Lec'hioù
### Aostralia

* Belmont, e Sukembre-Nevez
* Belmont, e Aostralia ar C'hornôg

### Belgia

* Belmont, ur gêriadenn eus kumun Virton, e proviñs Luksembourg

### Breizh

* ostel Belmont, ur savadur istorel e Kistreberzh.

### Bro-C'hall
#### Kumunioù

* Belmont, kumun gwechall en Ain, hiziv e Belmont-Luthézieu
* Belmont, e Doubs
* Belmont, e Gers
* Belmont, kumun gwechall en Gers, e La Romieu
* Belmont, en Isère
* Belmont, e Jura
* Belmont, kumun gwechall en Jura, en Orgelet
* Belmont, e Haute-Marne
* Belmont, e Haute-Saône

#### anv kevrennek

* Belmont-Bretenoux, e Lot
* Belmont-d'Azergues, e Rhône
* Belmont-de-la-Loire, e Loire
* Belmont-lès-Darney, e Vosges
* Belmont-Luthézieu, en Ain
* Belmont-Sainte-Foi, e Lot
* Belmont-sur-Buttant, e Vosges
* Belmont-sur-Rance, en Aveyron
* Belmont-sur-Vair, e Vosges
* Belmont-Tramonet, e Savoie

### Bro-Saoz

* Belmont, e kontelezh Durham
* Belmont, ur gêriadenn e Lancashire

### Elzas

* Belmont, e Bas-Rhin

### Iwerzhon

* Belmont, anv saoznekaet An Lios Dearg e Kontelezh Uíbh Fhailí

### Kanada

* Belmont, ur gêr en Ontario
* Belmont, ur gumniezh en Enez ar Priñs Edouarzh

### Stadoù-Unanet

* Belmont, ur gêr e Kalifornia
* Belmont, ur gêr e Norzhkarolina
* Belmont, ur gêr e Massachusetts

### Suis

* Belmont, ur gumun eus kanton Bern
* Belmont-sur-Lausanne, ur gumun eus kanton Vaud, war ril lenn Leman
* Belmont-sur-Yverdon, ur gumun eus kanton Vaud
* Belmont-Broye, ur gumun eus kanton Fribourg

### Zeland-Nevez

* Belmont, ur banlev eus Auckland

## Istor

* Emgann Belmont e 1899 e Suafrika, e-pad eil Brezel ar Boer.

## Anv-tiegezh

* Joe Belmont (1934-2019), c'hoarier ha gourdroner basket-ball stadunanat
* Joseph Belmont (1947-2022), politikour sechelezat
* Véra Belmont (1932-), filmaozerez, senarioourez ha produerez c'hall
Anv-micher :
* Charles Belmont (1936-2011), aktour, filmaozer ha senarioour gall

## Pennadoù kar

* Belmonte
* Beaumont
# Bellovaci

Ar v-Bellovaci, pe Bellovaked, a oa ur bobl c’halian a oa o chom e Gallia Belgica. Ur bobl vras e oa : hervez Julius Caesar e oant an hini gentañ e-touez ar v-Belgae.
En-dro dezho e oa ar pobloù-mañ : Parisii ha Veliocasses er c’hreisteiz, Kaleted er c’hornôg, Ambiani en hanternoz, ha Silvanectes ha Suessiones er reter. Etre ar stêrioù Somme ha Saena edont o chom, er pezh a zo bremañ departamant Oise. Diwar o anv e teu hini Beauvais, kêr-benn an tolead, hag a oa anvet Caesaromagus da vare ar Romaned a-raok mont da vezañ Bellovacis, diwar anv ar bobl, e dibenn an Impalaeriezh Roman.
Da vare aloubadeg Caesar, e 57 kent J.K., e oant kevreet gant pobloù all Belgica da stourm a-enep an armeoù roman. Rankout a rejont kodianañ avat. Evit en em veuliñ e-unan e lavaras Julius Caesar e oant « ar bobl galonekañ e-touez ar v-Belgae ».
E 52 kent J.K. e nac’hjont, da gentañ, mont da reiñ skoazell da armeoù Verkingetorix. A-benn ar fin e asantjont kas 2000 brezelour, war c’houlenn Commios, penn an Atrebates.
Unan eus pennoù ar v-Bellovaci, Korreos, a renas un emsavadeg all eus pobloù Belgica e 51 kent J.K., gant brezelourien Ambiani, Atrebates, Kaleted, Veliocasses hag Aulerci (ar re-se ne oant ket Belgae, en tu all d’ar Saena e oant o vevañ). Kelc’hiet e voe ar vrezelourien Bellovaci gant ar Romaned, e bro ar Suessiones. Dont a rejont a-benn da dec’hout kuit, gant ar Romaned war o lerc’h avat. Faezhet e voent en un emgann diwezhañ ha lazhet e voe Korreos. Neuze e paouezas ar brezel. Tammoù emsavadegoù all a voe er bloavezhioù war-lerc’h.

## Liammoù diavaez

* Étude nouvelle sur la campagne de Jules César contre les Bellovques –A. Peigné-Delacourt
* L’Arbre Celtique - Bellovaques

## Notennoù

* ↑ hervez al latin
* ↑ Notennou diwar-benn ar Gelted koz, p. 43
* ↑ Julius Caesar, "De Bello Gallico", II:5
* ↑ Julius Caesar, "De Bello Gallico", II:6
* ↑ Julius Caesar, "De Bello Gallico", II:13